הוועדה המיוחדת לפניות הציבור, כנסת 20, פרוטוקול מספר 65, 2016-07-05 12:00

ישראל אייכלר: אנחנו פותחים את הדיון בוועדה לפניות הציבור.

ישראל אייכלר: היום אנחנו עוסקים בנוגע לאופן גביית התשלום על ידי הרשות הארצית לכבאות והצלה.

ישראל אייכלר: קודם כל אני שמח שאתם יכולים היום להגיע, כי יש ימים שכל הארץ בוערת והיום ברוך השם שקט, אז נקווה שזה יימשך ושתוכלו לשבת פה בשקט.

ישראל אייכלר: אנחנו עושים בעצם ישיבת מעקב.

ישראל אייכלר: הדיון הראשון שלנו בעניין היה כבר בא' באדר א' תשע"ו, ב-10 בפברואר 2016.

ישראל אייכלר: היו לנו הרבה פניות של אזרחים שטענו שהם נמנעים מלהתקשר למוקדי החירום מחשש שתושת עליהם חובת התשלום.

ישראל אייכלר: אנחנו תיכף נדבר על זה, יש לנו מקרה מאד מעניין של מושב קוממיות, שבמכבי אש בדקו ומצאו שבכלל לא היו צריכים לחייב אותם, אלא בגלל שמישהו משם פנה, אז הם קיבלו את החשבון, למרות שזה היה רחוק מהם.

ישראל אייכלר: בעקבות העלאת הנושא על סדר היום הציבורי, השר ארדן הודיע יום לפני הדיון הקודם, שבכוונתו לבטל את חיובי האזרחים עבור הזמנת כבאות והצלה בכפוף לאישור האוצר.

ישראל אייכלר: אגב, מי שיודע את הנוסח הממשלתי, ברגע שאומרים בכפוף לאישור האוצר, בעברית זה תרגום של כלאם פאדי.

ישראל אייכלר: כי האוצר אף פעם לא יאשר שום דבר שיסיר במעט את העול הכספי על הציבור.

<קריאה: מונע הכנסות.

ישראל אייכלר: מונע הכנסות, כן.

<רועי טייאר: זה לא נכון תמיד אבל, אני רק חייב להגיד, בתור נציג האוצר.

ישראל אייכלר: כן, אתה היית לפני כחלון כבר שם, לא?

<רועי טייאר: קצת לפני, כן.

ישראל אייכלר: כן, אבל אני חייב לציין שאצל השר כחלון אנחנו רואים גישה קצת שונה, אבל עדיין, האוצר נשאר אוצר.

ישראל אייכלר: בכלל, יש פה משהו מאד פילוסופי וערכי שהשתנה במדינת ישראל.

ישראל אייכלר: בימים שאני זוכר, אמרו שזאת המדינה הכי ענייה שאזרחיה הכי עשירים.

ישראל אייכלר: זאת אומרת היה פער עצום בין הרווחה שהיו לאזרחים, לבין העוני שהיה למדינה.

ישראל אייכלר: היא הייתה מלאה חובות חוץ וחובות פנים, היה נורא ואיום מבחינת האוצר של המדינה.

ישראל אייכלר: אבל האזרחים, לכל אחד הייתה דירה כמעט וגם עולים חדשים מהמעברות, שהגיעו בהמוניהם במשך הזמן קיבלו שיכונים.

ישראל אייכלר: המדינה אמרה אני אחראית שיהיה להם קורת גג.

ישראל אייכלר: היא דאגה שלכל אחד יהיה תעסוקה, אפילו היו עבודות יזומות.

ישראל אייכלר: המדינה אז הייתה ענייה ואזרחיה היו "עשירים".

ישראל אייכלר: היום, זה לא היום, זה כבר 20 שנה כמעט או 15 שנה, אני יכול לסמן גם את התקופה, המדינה התעשרה.

ישראל אייכלר: מבוססת.

ישראל אייכלר: הבנקים שלה יציבים בכל המבחנים הבינלאומיים של היציבות הבנקאית וההון, הכל בסדר.

ישראל אייכלר: אנחנו עברנו משבר עולמי של שנת 2008 בדרגה הכי גבוהה, אבל האזרחים הולכים ועול המיסים והבירוקרטיה מכבידים עליהם יותר ויותר, ויותר ויותר אנשים אין להם מה לאכול.

ישראל אייכלר: יש פער אדיר בין קבוצה מסוימת שעדיין חיה ברווחה, לבין האנשים שאין להם מה לאכול.

ישראל אייכלר: וכשהיה מובראק בסוף שלטונו, וסליחה שאני נכנס לנושא אחר, אבל אני חייב להשלים את הרעיון, אמרו מצרים יש לה צמיחה גדולה מאד.

ישראל אייכלר: בכל המבחנים הבינלאומיים מצרים הייתה בצמיחה כלכלית, בימי מובארק האחרונים.

ישראל אייכלר: אבל האנשים, 80 מיליון מצרים, אכלו פיתה ומים ולנו בבתי קברות, כי אין להם דירות.

ישראל אייכלר: ומה שמתברר, שהצמיחה זרמה על גדות הנילוס ושם היו וילות גדולות ואנשים, אנשי שלטון, מוחבארת ואחרים, שהיה להם רווחה גדולה מאד, אבל ההמון נשאר המון.

ישראל אייכלר: אני מזהה במדינת ישראל, בכל היציבות הכלכלית והפריחה הגדולה, כאשר מלמטה בציבור הולך הכיס ומתרושש ואנשים נהיים יותר - אני לא אומר עניים חס וחלילה שאין להם מה לאכול - אבל ממש ככל שהמצב הכלכלי של שכבות מסוימות עולה, כי מצב רוב העם יורד.

ישראל אייכלר: ולכן כשהאוצר אומר שהוא לא יכול לוותר על הכנסות למען המדינה, אז פעם המדינה הייתה אזרחיה, היום המדינה זה היציבות הכלכלית, הממסדית, השלטונית.

ישראל אייכלר: זה דבר שביום מן הימים – זה כבר מתחיל לצוץ.

ישראל אייכלר: רואים גם במשק ואולי גם איש האוצר יאשר לי, שרואים כבר איזה שהוא מיתון קטן במשק בשנה האחרונה.

ישראל אייכלר: בוא נאמר ירידה בצמיחה, אבל אני לא שמח עם זה.

ישראל אייכלר: אני הייתי רוצה שנחזור לימים שבהם המדינה הייתה צריכה להתמודד עם הרבה חובות והאזרחים יכלו לחיות פה.

ישראל אייכלר: עכשיו אנחנו חוזרים לנושא הספציפי למענו התכנסנו.

ישראל אייכלר: שירותי כיבוי והצלה הם שירות חיוני שהמדינה צריכה לספק לאזרחיה, שירות מציל חיים.

ישראל אייכלר: כפי שלא משלמים עבור שירותי משטרת ישראל, אז בעיקרון לא היו צריכים לשלם לשירותי ההצלה של מכבי האש.

ישראל אייכלר: עלות התשלום שנשלחת לאזרח, כוללת את כמות המים שהשתמשו, הפעלת המנוף ומשאית הכיבוי, מספר הכבאים שמשתתפים בפעולת הכיבוי, וכן מרחק הנסיעה מתחנת הכיבוי עד למקום השריפה.

ישראל אייכלר: ככל שהמרחק גדול יותר מתחנת הכיבוי, עלות האגרה גבוהה יותר.

ישראל אייכלר: בדיון היום יהיה לנו פונה.

ישראל אייכלר: נמצא פה פונה שביתו נשרף ונדרש לשלם 3,000 שקלים ואחרי ועדת הנחות הורידו לו את זה בשליש – 933 שקלים.

ישראל אייכלר: בדיון שהתקיים בוועדת הפנים בראשות חבר הכנסת דודו אמסלם ב-22 ביוני, שזה ממש לפני כחודש, פחות, אישרה הוועדה תקנות לפיהן תוארך בחצי שנה הוראת שעה המאפשרת מתן הנחה או פטור למעוטי יכולת, מהאגרה הנגבית ממקבלי שירותי כבאות מבצעית כגון שריפה או חילוץ.

ישראל אייכלר: נציבות הכבאות ביקשו להאריך תקנה זו בשנתיים, אך הוועדה סירבה בשל הסחבת בביטול האגרה המבצעית, כפי שהבטיח השר לביטחון פנים.

ישראל אייכלר: מצד אחד זה טוב מאד, מצד שני ההנחות לא יכולות להתקבל.

ישראל אייכלר: נדון על זה.

ישראל אייכלר: בדיון בוועדה בפברואר צוין כי מדובר בהפסד צפוי של 20 מיליון שקלים בשנה הכנסות, כתוצאה מהביטול של האגרה המבצעית.

ישראל אייכלר: הדרך שכנראה מסתמנת היא לחלק את החיובים בין כבאות והצלה, משרד האוצר והעלאת אגרות בטיחות האש על מפעלים.

ישראל אייכלר: זאת אומרת אם יש מפעל שיש לו הרבה כסף - - -

<קריאה: מפעלים ורשויות מקומיות.

ישראל אייכלר: רשויות מקומיות?

ישראל אייכלר: גם לרשויות המקומיות יש כסף?

<קריאה: זה לא הרשויות המקומיות.

<קריאה: זה כל מי שנדרש ל - - -

<קריאה: אוקיי, כל מי שנדרש.

<קריאה: אם הבנתי מהרשויות המקומיות, אז זה הרשויות המקומיות.

ישראל אייכלר: כן.

ישראל אייכלר: הדיון הנוכחי מתקיים בשל פניות נוספות שהתקבלו מאזרחים בוועדה, שקיבלו דרישות תשלום גבוהות.

ישראל אייכלר: לפי הפניות מתברר ששירותי הכבאות לא ביררו של מי השטח ולא לקחו מספיק פרטים, ופשוט שלחו הודעת חיוב לרשות מקומית ואני מתמקד כבר בסיפור שדווקא הסתיים בחיוב, אבל זו דוגמא.

ישראל אייכלר: הייתה שריפה בצומת קוממיות, שמרוחקת 4 קילומטרים מהיישוב קוממיות ויש שם עוד ארבעה יישובים סמוכים קרובים יותר.

ישראל אייכלר: אבל יש לו שם - צומת קוממיות.

ישראל אייכלר: אגב, שם יפה.

ישראל אייכלר: אבל הודעת התשלום נשלחה אוטומטית למושב קוממיות.

ישראל אייכלר: פשוט טעות טכנית שאף אחד, אולי המחשב בעצמו החליט.

ישראל אייכלר: לרשות הכבאות אין תיעוד לגבי פרטי מזמיני השירות ולא קיימת הוכחה לכיבוי השריפה באזור המועצה.

ישראל אייכלר: נטען שהחשבון נשלח לאחר 3.5 שנים ממועד האירוע.

ישראל אייכלר: אני לא מבין איך זה קרה.

ישראל אייכלר: עד שמגיעים לקוממיות אולי ברגל, זה באמת לוקח.

ישראל אייכלר: עוד נטען כי הוראות התשלום - - -

<קריאה: עד שהדואר הגיע.

ישראל אייכלר: הדואר נע.

ישראל אייכלר: היום הדואר בעיר הולך לאט יותר מהדואר נע של הימים ההם.

ישראל אייכלר: עוד נטען כי הוראות התשלום בדואר רגיל מגיעות לפעמים כשמועד התשלום המקורי עבר.

ישראל אייכלר: טוב, בעקבות פניית הוועדה במקרה של היישוב קוממיות, אכן לאחר בדיקה גילו ששטח השריפה אינו שייך למושב קוממיות אלא לגורם אחר, לפיכך דרישת התשלום תוסב על שם גורם אחר.

ישראל אייכלר: אני מקווה שהיישוב האחר לא יצטרך לשלם את ההצמדה והריבית של כל התקופה עד שיתברר שהוא באזור.

ישראל אייכלר: לגבי השריפה בשנת 2012, מדובר באירוע שלא נסגר במערכת הממוחשבת וכו'.

ישראל אייכלר: אני לא רוצה להיכנס לזה יותר פה בפתיחה.

ישראל אייכלר: יש לנו מקרה נוסף שהגיע לוועדה, דרישת תשלום שנשלחה ארבע שנים ממועד כיבוי השריפה ואנחנו נמשיך ונשמע אתכם כבר יותר, כי יש פה עוד כל מיני נושאים ואני לא רוצה לקחת מזמנכם.

ישראל אייכלר: המנהג אצלנו בוועדה שקודם כל אנחנו נותנים את זכות הדיבור לפונים.

ישראל אייכלר: יש לנו פה פונה אחד עכשיו, מר שמואל שפריצר.

ישראל אייכלר: הרב שמואל שפריצר, בבקשה, ספר לנו את הסיפור שלך.

<שמואל שפריצר: הלכתי להתפלל מנחה וערבית, פתאום צלצלו לי – יש שריפה בבית שלך.

<שמואל שפריצר: הייתי בהלם, מה קרה?

ישראל אייכלר: איפה אתה גר?

<שמואל שפריצר: ברחוב מהרש"ל 21 בבני ברק.

ישראל אייכלר: מתי זה היה?

<שמואל שפריצר: בערך שנתיים וחצי.

<שמואל שפריצר: אני אומר בערך, לא זוכר.

<אבינועם בירן: יולי 2013.

ישראל אייכלר: אז זה כבר שלוש שנים.

<שמואל שפריצר: כבר לא נתנו לי לעלות הביתה.

<שמואל שפריצר: כבר היו שם מכבי אש וסולם והכל.

<שמואל שפריצר: התברר שזה כתוצאה מקצר במקפיא וכתוצאה מזה הלכו הרבה דברים.

<שמואל שפריצר: מכבי האש לא כל כך אשם בזה שהלכו הארונות, כמעט בערך כ-60,000 שקלים עלה לי שיפוץ הדירה.

ישראל אייכלר: ולא היה לך ביטוח?

<שמואל שפריצר: לא היה לי ביטוח, שום דבר.

<שמואל שפריצר: מתברר שהביטוח של המשכנתא שיש לי כן על הדירה, זה היה על סכום יותר קטן.

<שמואל שפריצר: בקיצור, בנק ירושלים הודיע אחרי שלקחתי עורך דין, שאין שום ביטוח.

ישראל אייכלר: זה ברור.

ישראל אייכלר: ביטוחי המשכנתא זה על הקירות והמבנה, כדי שהם יוכלו למכור - - -

<שמואל שפריצר: זה לא על תכולה.

ישראל אייכלר: כן, לא על תכולה.

<שמואל שפריצר: לקחתי עורך דין גדול מתל אביב, הוא אמר שבררתי בררתי, אין שום סכום שאני יכול לקבל.

<שמואל שפריצר: ואחרי תקופה קצרה קיבלתי את התשלום.

<שמואל שפריצר: הייתי בהלם, לא על עצם התשלום, אני מבין שעולה מים והכל, אבל עצם התשלום אחרי ששילמתי 60,000 שקלים, הייתי פשוט בהלם על הסכום הגדול.

ישראל אייכלר: אני משאיר את השאלה לתשובותיכם, כשתשיבו, מתי התחיל הדבר הזה שמשלמים עבור שירות הצלה וכיבוי של מכבי אש.

<אבינועם בירן: תמיד זה היה.

<אבינועם בירן: לפני 40 שנה.

ישראל אייכלר: 40 שנה?

<אבינועם בירן: גם כשזה היה איגודים היו אגרות.

ישראל אייכלר: כי אני לא זוכר.

<אבינועם בירן: יש תקנות אגרות מלפני 41 שנה.

<קריאה: זה לא היה ממשלתי.

<קריאה: כאילו, זה לא היה כמו משטרה.

<אבינועם בירן: משנת 1975.

<יוחאי וג'ימה: זה היה שירות שהיה ניתן על ידי איגודי ערים ברשויות המקומיות.

ישראל אייכלר: כן, אבל לא ידעתי שגובים על זה תשלום.

<יוחאי וג'ימה: כן.

<יוחאי וג'ימה: עכשיו כשזה עבר להיות רשות ארצית, אז התחילו התלונות של האנשים, כי זה כמו משטרה.

ישראל אייכלר: ובאיזה רמה של תשלום זה היה אז?

<אבינועם בירן: אותו דבר.

<אבינועם בירן: זו אותה תקנה, אותן אגרות, אותו דבר.

<אבינועם בירן: שום דבר לא השתנה.

ישראל אייכלר: איך הורדת את התשלום מ-3,000 ל-900?

<שמואל שפריצר: פניתי למכבי אש בבני ברק.

<שמואל שפריצר: אמרו לי לפנות שם לאחראי וכתבתי לו מכתב.

<שמואל שפריצר: אז הוא אמר תשאיר את זה פה ואחרי תקופה מסוימת קיבלתי הודעה שזה הסכום שאני צריך לשלם.

ישראל אייכלר: אני מבין מבחינה משפטית שכרגע אתם לא יכולים לתת הנחות בגלל שזה לא אושר?

<בר לוי: לא, זה אושר ב-22 ביוני.

<בר לוי: ועדת הפנים והגנת הסביבה נתנה אישור להאריך את זה בחצי שנה ותחולה רטרואקטיבית של חודשיים, כי הוראת השעה פקעה ב-21 באפריל 2016.

<בר לוי: זה נחתם על ידי השר אתמול ונשלח לפרסום ברשומות היום.

ישראל אייכלר: ואתם יכולים להמשיך לתת הנחות?

<בר לוי: כן.

<אבינועם בירן: אני רק רוצה אם אפשר.

ישראל אייכלר: כן, בבקשה, רק תגיד את השם ואת התפקיד.

<אבינועם בירן: אבינועם.

<אבינועם בירן: אני מבקר הרשות ומטפל בתלונות ציבור והייתי גם בדיון הקודם.

<אבינועם בירן: מה שאני רוצה להציע לפונה, להגיש בקשה נוספת לתחנת בני ברק.

<אבינועם בירן: ועדת הנחות תדון בבקשה הנוספת.

<אבינועם בירן: רק הבקשה היא לצרף איזה שהם מסמכים שיעזרו להם לקבל החלטה לגבי מצב כלכלי, לגבי הנזק שנגרם.

<אבינועם בירן: ככל שתביא יותר מסמכים, יהיה להם יותר קל לקבל החלטה.

<אבינועם בירן: אני אומר את זה על סמך תשובה שקיבלנו לאור בדיקה מתחנת בני ברק ממחוז תל אביב, ממחוז דן.

<אבינועם בירן: במידה ותוגש בקשה נוספת להנחה, גם על הדבר השני, על היתרה, הם ידונו בזה.

<אבינועם בירן: הם רק מבקשים לצרף מסמכים נוספים על מצב כלכלי, על הנזק שנגרם וכל מה שצריך, שיהיה להם אסמכתא.

ישראל אייכלר: זאת אומרת יש לכם סמכות לעשות את זה.

<אבינועם בירן: ניתן, כן.

ישראל אייכלר: עכשיו בואו נדבר על האגרה הכללית שהייתה אמורה להתבטל, עבור הזמנת כבאות והצלחה.

<אבינועם בירן: קודם כל לצורך הדיון באמת קיבלנו רשימת שאלות מהוועדה והכנו תשובות.

ישראל אייכלר: קראתי אותן, כן.

<אבינועם בירן: לגבי הנושא של ביטול אגרה.

<אבינועם בירן: מבחינתנו, כשהיינו בדיון הקודם סיפרנו שהנושא בעבודה ומכינים את התקנות.

<אבינועם בירן: המצב הנכון להיום הוא שמבחינת רשות הכבאות והמשרד לביטחון פנים, הוכן ונרשם מתווה לביטול האגרה.

<אבינועם בירן: המתווה טרם אושר על ידי משרד האוצר והוא מצוי בדיון בין משרד האוצר למשרד לביטחון פנים.

<אבינועם בירן: כך שמבחינתנו ככבאות, אין לנו כרגע מה לעשות.

<אבינועם בירן: צריך שהדיונים יסתיימו בין המשרדים וזה ייכנס לתוקף.

<בר לוי: אני אשמח לחדד.

ישראל אייכלר: מה התפקיד שלך?

<בר לוי: אני עורכת דין בלשכה המשפטית בביטחון פנים.

<בר לוי: אני רק אשמח לחדד שבדיון שהיה בוועדת הפנים והגנת הסביבה של הכנסת, יושב ראש הוועדה הודיע שבמתווה שאנחנו העברנו בזמנו לאוצר, שזה ייקור אל אגרות המניעה ב-10%, המתווה כפי שהוא לא יאושר, ולכן צריכה להיעשות עוד עבודה במשרד לביטחון הפנים מול משרד האוצר, להציע מתווה חדש.

ישראל אייכלר: זאת אומרת רצו לייקר את זה עוד?

<בר לוי: לייקר את אגרות המניעה - - -

<קריאה: רצו לייצר לכל השאר.

ישראל אייכלר: אה, כדי לכסות את הבור הזה.

ישראל אייכלר: אבל כתוב אין הבור מתמלא מחולייתו.

ישראל אייכלר: אי אפשר.

ישראל אייכלר: אתה לוקח בור ואחר כך מנסה - - -

<קריאה: צריך לבטל את זה.

<אבינועם בירן: האגרות היקרות בעקבות ביקורות.

ישראל אייכלר: אז מה הפתרון שאתם רוצים להציע?

<בר לוי: אז זה כאמור עכשיו היה ממש לאחרונה והדיון הוא במשרד מול משרד האוצר, כדי לראות מאיפה ממלאים את החוסר התקציבי.

<בר לוי: אבל זה כמובן גם תלוי אוצר.

<בר לוי: אני מצטערת שאני חוזרת על מה שנאמר.

<מרק טובלם: אבל מה שהוחלט, שמי מר טובלם מירושלים, אגף תקציבי הכנסות ברשות הכבאות.

<מרק טובלם: אני גם השתתפתי בדיון הקודם.

ישראל אייכלר: כן, אני זוכר.

<מרק טובלם: בהמשך לדיון הזה שהיועצת המשפטית הזכירה - - -

ישראל אייכלר: אני רוצה שנשמע אותו.

<מרק טובלם: יושב ראש הוועדה סיכם או ביקש חוות דעת של האוצר לגבי המתווה שהוא הציע.

<מרק טובלם: והמתווה אומר שיש חלוקה – שליש בין המשרד לביטחון פנים/כבאות, השליש השני על חשבון האוצר, השליש השלישי יועמס על תעריפי אגרות המניעה הקיימות.

<מרק טובלם: במתווה הזה כעבור שבועיים קיבלנו תשובה שהאוצר מתנגד להצעה הזאת.

<אבינועם בירן: כרגע זה לא במגרש שלנו.

<מרק טובלם: זה לא.

ישראל אייכלר: אז אני רוצה לפנות לאוצר.

ישראל אייכלר: רועי.

<רועי טייאר: כן.

<רועי טייאר: קודם כל אני רק חייב להתייחס לעניין הראשון לגבי ההצעה הראשונה של המשרד לביטחון פנים, של הכבאות, לגבי ההפחתה של האגרות המבצעיות.

<רועי טייאר: אנחנו כן מבינים את העניין שבאמת ההטלה של האגרות המצילות על האזרחים היא באמת לפעמים לא מדתית ולפעמים היא באמת קצת מכבידה מאד על היכולות הכספיות של האזרחים שקורים להם אירועים מזוויעים ואנחנו כן פתוחים לקבל הצעות מהמשרד לביטחון הפנים לגבי איזה שהוא שינוי בתמהיל של האגרות באיזו שהיא צורה.

<רועי טייאר: אנחנו כרגע קיבלנו בעצם הצעה מהמשרד לביטחון הפנים ומהכבאות לגבי עניין של הפחתת האגרות המבצעיות שעומדות כרגע על כ-20 מיליון שקלים בשנה, אבל מנגד לזה, הם ביקשו להעלות את האגרות של עסקים.

<רועי טייאר: בגלל שאנחנו רואים במהלך הזה כסוג של מהלך שבעצם ייקר את העלויות של העסקים במדינה, אנחנו מעדיפים לא לעשות את המהלך הזה של לייקר - - -

<קריאה: תלוי איזה עסקים.

ישראל אייכלר: יש עסק שהוא בעל חנות או בעל מפעל קטן שזה באמת להכביד עליו, או קבלן, ואני מבין שזה גם קבלנים שצריכים לעבור בדיקות.

ישראל אייכלר: או שמדובר בחברות ענק, שבשבילם זה פינטס, כל ה - - -

<רועי טייאר: תראה, בסוף כל ההעלאה של האגרות שעומדת בערך על 14 מיליון שקלים, הן בעצם תקפות ומתפרשות בצורה יחסית אני מניח, על כל העסקים.

<רועי טייאר: אבל לנו מדובר פה באיזו שהיא העלאה של עלויות עבור העסקים, שאנחנו מעדיפים להימנע מהן.

<רועי טייאר: ולכן אנחנו כרגע לא אישרנו את המהלך הזה.

<יוחאי וג'ימה: זה האגרות הבסיסיות או האגרות המבצעיות?

<רועי טייאר: הבסיסיות.

<קריאה: רישוי עסקים מדברים רק על אגרות - - -

ישראל אייכלר: מניעתיות.

<יוחאי וג'ימה: לא מבצעיות.

<יוחאי וג'ימה: מבצעיות מתבטלות.

<יוחאי וג'ימה: רוצים לבטל.

ישראל אייכלר: בדיוק.

ישראל אייכלר: צריך לבטל את המבצעיות ולהטיל על המניעתיות.

<יוחאי וג'ימה: פעם שעברה מה שנאמר, שאת האגרות המבצעיות רוצים לבטל לאזרחים ולהמשיך לחייב את כל השאר באגרות המבצעיות.

<אבינועם בירן: לא, לא.

<יוחאי וג'ימה: זה מה שנאמר פעם שעברה.

<מרק טובלם: לא, זה לא עמד על הפרק.

<מרק טובלם: זה מעולם לא דובר.

<מרק טובלם: יש הנחיה של השר שהכיוון הוא לבטל את האגרות, עכשיו אנחנו צריכים למצוא נתונים איך עושים את זה ומי יממן את זה.

ישראל אייכלר: רגע, רגע, אז יש לי כבר שתי הצעות פתרון.

ישראל אייכלר: אחת לגבי העסקים הגדולים, שהם כן יכולים להשתתף גם בכיבוי רגיל, גם בהצלתיות מה שנקרא, שכן יישאר משהו, נניח סכום X.

ישראל אייכלר: והסכום השני במניעתיות, להקל על החנויות הקטנות ועל העסקים הקטנים ועל הקבלן הבודד של בניין אחד ו/או איזה מוסד אחד, ולהטיל את זה על חברות בנייה גדולות, שהן לא ירגישו את זה בכלל.

<רועי טייאר: אני אומר, בגלל זה כמו שאמרתי, אנחנו כרגע ממש לקראת דיונים על התקציב של השנים 2017-2018.

<רועי טייאר: אנחנו נשמח לקבל הצעות מהמשרד לביטחון פנים.

<רועי טייאר: אנחנו גם עושים עבודות לגבי בחינה של איך אפשר בעצם לתקן את המצב הזה.

<רועי טייאר: אנחנו כרגע עובדים על זה בשיתוף פעולה מול המשרד לביטחון פנים ומול הכבאות.

ישראל אייכלר: אבל תראה, כבר בפברואר הכריז השר על הביטול.

ישראל אייכלר: עכשיו, השר מייצג את כולנו, לא את המפלגה, את הציבור כולו וזה עושה חוכא ואיטלולא מהשר ומבוחריו, כאשר מפברואר עד יולי עדיין לא הגעתם לאיזה שהוא סיכום.

<רועי טייאר: כרגע שוב, ההצעה שהוצעה על ידי השר היא מדברת שוב על לקחת בעצם את האגרות המבצעיות שחלות על האזרחים ולייקר אגרות לעסקים.

<רועי טייאר: אנחנו מעדיפים לא לקבל את ההצעה הזאת, כי אנחנו חושבים שיש פה מהלך של ייקור רגולציה - - -

ישראל אייכלר: הבנתי, ולכן אני אמרתי שזה צריך להיות הכל מדורג.

<רועי טייאר: אז בגלל זה אנחנו עושים וכרגע עובדים על איזה שהוא פתרון אחר מול הכבאות ומול המשרד לביטחון פנים ואני מקווה שאנחנו נגיע לפתרון בחודשים הקרובים.

<שלומית אבינח: זה נציג האוצר אומר.

ישראל אייכלר: נציג האוצר היה אמיר אדרי?

ישראל אייכלר: הוא אמר פה, מראה לי המנהלת, שהוא אמר ככה – שיש היגיון.

ישראל אייכלר: אני מתכוון לכל מיני סוגיות אבל אני אגיד שאם מישהו ננעל ויכול להזמין כיבוי אש או להזמין מנעולן, כל מיני סוגיות שהן לא באמת סוגיות של חירום של הצלת חיים.

ישראל אייכלר: אבל בכל מקרה הגישה היא גישה נכונה.

ישראל אייכלר: מנגד הכיוון הוא לייקר את האגרות למניעה.

ישראל אייכלר: זאת אומרת הייתה הסכמה של האוצר לעניין הזה.

ישראל אייכלר: ומעניין שאז אמרתי, אני לא זכרתי שאמרתי את זה.

ישראל אייכלר: אני רואה פה עכשיו את הפרוטוקול – אנחנו רוצים שתעשו תעריפים שונים.

ישראל אייכלר: קבלן שבונה בניין בשבילו 300 או 1,000 שקלים זה לא הסיפור.

ישראל אייכלר: בשביל אזרח פרטי שצריך לאשר גן ילדים או מעון, זה המון כסף.

ישראל אייכלר: זאת אומרת אותו עיקרון.

ישראל אייכלר: אפשר לעשות הדרגה.

ישראל אייכלר: הכל צריך להיות בהדרגות.

ישראל אייכלר: אי אפשר לעשות משהו או או.

ישראל אייכלר: ואני חושב שמפברואר עד יולי זה כבר לא פרופורציונאלי, זה כבר לא מדובר.

ישראל אייכלר: אז אני רוצה מכם, אם אתם יכולים לתת לנו איזה תאריך.

<רועי טייאר: קודם כל אנחנו נשמח לקבל איזו שהיא הצעה יותר קונקרטית מהמשרד לביטחון פנים ואנחנו נדון על זה.

ישראל אייכלר: מי ממשרד הבט"פ?

<רועי טייאר: או מהכבאות גם.

ישראל אייכלר: מהכבאות, אתם.

ישראל אייכלר: מי ממשרד הבט"פ?

ישראל אייכלר: את?

<בר לוי: אני מהייעוץ המשפטי של המשרד לביטחון פנים.

<ליאור נוריאל: היא מהייעוץ המשפטי, אני מתחום התכנון הכלכלי.

ישראל אייכלר: אז אולי אתה תיתן לנו תאריך מתי אתם מגישים הצעה ומתי אתם יושבים וסוגרים על הנחיה.

<ליאור נוריאל: אנחנו, בהתאם להנחיית ועדת - - -

ישראל אייכלר: כי אם תשלחו את זה בדואר זה יגיע בעוד חודשיים.

<ליאור נוריאל: כנראה.

<ליאור נוריאל: בהתאם להנחיה על ועדת הפנים, אנחנו מתחילים באמת בשבועות הקרובים עבודת מטה לעצב תקנות חדשות שיתאמו את רצונה של הוועדה.

ישראל אייכלר: אז תרשום את ההצעה של הוועדה שלנו להתחיל לעשות מדרגים.

ישראל אייכלר: כי אתם צריכים לכסות את הבור, אז תחלקו את זה.

ישראל אייכלר: זה ההיגיון גם בהטלת כספי צדקה וגם בהטלת מיסים.

ישראל אייכלר: מי שיש לו יותר והוא מרגיש את זה פחות, יכול לתת יותר.

ישראל אייכלר: מי שמרגיש את זה יותר, יכול לתת פחות.

ישראל אייכלר: כן, בבקשה.

ישראל אייכלר: אתה סיימת?

<מרק טובלם: לא, לא.

<מרק טובלם: עוד לא התחלתי.

ישראל אייכלר: סליחה, בבקשה.

<מרק טובלם: אני רוצה להתייחס לסוגיה שאתה אומר לעשות דיפרנציאציה בין חייב לחייב אחר, אם הוא אזרח קטן או אם הוא גוף גדול.

<מרק טובלם: הסכומים, גם היום, בלי לעשות תעריפים שונים שאנחנו לא מעוניינים לעשות תעריף שונה בין אזרח לאזרח, אנחנו לא יכולים כי אנחנו יוצרים פערים.

<מרק טובלם: גם היום בתחשיב של האגרות האלה, אזרח קטן ישלם משמעותית מאד יותר זול מאשר גוף גדול.

<מרק טובלם: למה?

<מרק טובלם: כל התחשיב נעשה, התעריף למטר או למאה מטרים ראשונים הוא קבוע, זה דבר ראשון.

<מרק טובלם: זה הולך בקבוצה הדרגתית ומה שמשתנה זה המכפלה בשטח.

<מרק טובלם: אם עכשיו אתה מדבר על בעל חנות, על קיוסק, הוא ישלם רק על השטח של הקיוסק או על המדרגה הראשונה, שזה ה-100 מטרים הראשונים.

<מרק טובלם: ואם אתה מדבר על מפעל ענק על שטח של כמה דונמים, אז זה ברור לך שהמכפלה בכמה דונמים תיתן לך מחיר הרבה יותר גבוה.

<מרק טובלם: זה בעצם השוני בתעריפים.

<מרק טובלם: זה תעריף זהה לכולם, כשבסופו של דבר המטלה על כל אזרח או גוף גדול משתנה בהתאם לשטח של העסק.

<מרק טובלם: וזה הפתרון הכי - - -

ישראל אייכלר: אנחנו דיברנו על זה שהשטח הוא לא תמיד מבחן שוויוני, כי למשל אדם שיש לו שדה, אני אומר סתם, שדה בור שלא מצמיח כלום וזה שטח גדול, לעומת מי שיש לו גינה פורחת.

ישראל אייכלר: וזה אותו דבר לגבי מוסד למשל, שיש לו המון שטח, אבל אין לו כסף, ולעומת מפעל בנקאי שיש לו הרבה כסף.

ישראל אייכלר: זאת אומרת גם העניין של השטח הוא לא יכול להיות המודד היחיד.

ישראל אייכלר: אני מבין שזה כמובן גם מודד, המכפלה של השטח.

ישראל אייכלר: כי אם אתה בא לקיוסק קטן, זה לא דומה שאתה בא לאיקאה.

ישראל אייכלר: אבל לא זה יכול להיות המודד היחיד.

ישראל אייכלר: אתה מודה בזה.

ישראל אייכלר: זאת אומרת כדי לעשות שוויון בין האזרחים, צריך לעשות שוויון בין מצבים, לא רק בין - - -

<מרק טובלם: אנחנו פועלים ונפעל בהתאם למה שהוגדר בתקנות.

ישראל אייכלר: אבל אנחנו מדברים עכשיו על יצירת התקנות.

<מרק טובלם: אוקיי, אז אני אומר, מה שיוחלט זה מה שיהיה ומה שמשרד האוצר - - -

ישראל אייכלר: אז אני אתן את רשות הדיבור.

ישראל אייכלר: אתה יודע מה, לפני - - - למי השאלה מופנית?

ישראל אייכלר: למבקר.

ישראל אייכלר: אתה המבקר של מכבי האש?

<אבינועם בירן: כן.

ישראל אייכלר: המנהלת כותבת לי כל הזמן – איך קורה ששולחים דרישת תשלום למי שלא צריך לשלם.

ישראל אייכלר: שאלה אחת.

ישראל אייכלר: שאלה שנייה, למה שולחים אחרי תקופות כל כך ארוכות?

<אבינועם בירן: יש לי תשובות על הכל, אם אפשר אני מוכן לענות על כל השאלות בהתאם למסמך ששלחתם, זה מכסה את הכל.

ישראל אייכלר: אז פשוט שאני אקריא את זה?

ישראל אייכלר: אני יכול?

<אבינועם בירן: הנה, בוא נגיד הנושא הראשון היה ביטול אגרות, דיברנו עליו.

<אבינועם בירן: הנושא השני זה בירוקרטיה בקבלת אישורים ומשך הזמן לקבלת היתרים.

ישראל אייכלר: זה אחד הדברים שדיברנו על זה שאנשים סובלים.

<אבינועם בירן: כן, כן.

ישראל אייכלר: מה התשובה שלכם?

<אבינועם בירן: אתה נתת לנו דוגמאות של מקרים שפנו אליך על בירוקרטיה ומשך זמן ארוך.

<אבינועם בירן: אז תראו, המצב הוא כזה, כאשר אדם מגיש בקשה להיתר, אם זה לעסק או לבניין, הוא צריך להגיש רשימה מסוימת של מסמכים כדי שהם ייבדקו.

<אבינועם בירן: במידה והכל מוגש והכל בסדר ואין צורך בהשלמות או בתיקונים, תוך מספר ימים הוא מקבל היתר מהכבאות.

<אבינועם בירן: יש הוראה פנימית שלנו, שאם במקרה תוך 30 יום הוא לא מקבל היתר מסיבות שתלויות בנו, ההיתר אוטומטית נכנס לתוקף.

<שלומית אבינח: ממתי זה?

<יוחאי וג'ימה: לדעתי זה מופיע בחוק הכבאות.

<יוחאי וג'ימה: זאת לא הוראה פנימית.

<אבינועם בירן: בסדר, בסדר.

<אבינועם בירן: אנחנו ככה פועלים, שנייה.

<יוחאי וג'ימה: אבל זה בחוק.

ישראל אייכלר: אז צריך שהציבור יידע את זה.

ישראל אייכלר: אני לא ידעתי את זה.

<אבינועם בירן: הציבור יודע.

<אבינועם בירן: תוך 30 יום, במידה ולא מתקבל אישור מסיבות שתלויות בנו, האישור נכנס לתוקף.

<אבינועם בירן: העיכובים הם במקרים בהם הוא נדרש להשלמות ולתיקונים.

<אבינועם בירן: אז זאת התשובה לעניין הזה.

<אבינועם בירן: השאלה הבאה - - -

ישראל אייכלר: אני מבין שרוב הבעיות זה באמת אחרי שהם עושים את כל התיקונים שדרשתם, עד שבאים לבדוק ועד שבאים לאשר.

<אבינועם בירן: כן.

<אבינועם בירן: דבר נוסף, יש פה עוד איזו שהיא הערה.

<אבינועם בירן: אם אנחנו מדברים על בניין לקראת אכלוס, אז יש את השלב הראשון של טופס 4 ויש אחר כך את ההיתר לאכלוס.

<אבינועם בירן: בשלב שהוא מקבל את האישור לטופס 4, כבר אז מסבירים לו מה הוא צריך להביא לצורך קבלת היתר לאכלוס, כדי למנוע סחבת נוספת.

ישראל אייכלר: את הסחבת הכפולה, כן.

<אבינועם בירן: אז את זה עושים כחלק מההסברה לאנשים.

<אבינועם בירן: לגבי גיוס עובדים, השאלה שנשאלה באמת כמה אנשים עוסקים בתחום הזה, אז - - -

ישראל אייכלר: 50 עובדים גייסתם?

<אבינועם בירן: לא.

<אבינועם בירן: גויסו 50 עובדים משנת 2014, עובדים חדשים שנקלטו לתוך המערכת.

ישראל אייכלר: על הבטיחות, לא על - - -

<אבינועם בירן: כן, כן, רק לבטיחות.

<אבינועם בירן: רק לבטיחות נקלטו 50 עובדים והיו עוד מקרים של העברות בתוך הארגון, ממגזר למגזר ויש פעילות רבה בנושא הזה של העצמת האגף הזה של בטיחות אש ומניעה, בגלל היקפי העבודה והרצון לשפר את השירות לאזרח.

<אבינועם בירן: בין היתר רק לאחרונה קיבל ממלא מקום הנציב, כידוע הנציב סיים את תפקידו ועוד לא מונה אחר, והיו מספר דיונים בעניין והוא קיבל החלטה לעשות איזה שהוא חקר ביצועים לגבי הפעילות של המניעה בתחנות, לבדוק מה הם היקפי העבודה שיש, כמה אנשים צריכים באמת להיות יחידה אל מול המשימות, ואז גם התקנים יותאמו בהתאם.

<אבינועם בירן: אבל במקביל לזה כל הזמן יש פעילות להוספת כוח אדם בתחום הזה.

<אבינועם בירן: והנה, עכשיו אנחנו מגיעים לשאלה של שטחים ציבוריים פתוחים.

<אבינועם בירן: וזה גם רלבנטי לשתי התלונות שקיבלנו לגבי קוממיות.

<אבינועם בירן: אז ככה.

<אבינועם בירן: ברמה העקרונית האגרה הולכת או למחזיק השטח או למקבל השירות או לבעל הרכוש – אחד משלושת האנשים האלה הם הגורמים שאמורים לקבל את האגרה.

ישראל אייכלר: לא זה שמצלצל.

<אבינועם בירן: לא, לא, ממש לא.

ישראל אייכלר: אנחנו רוצים שזה יהיה ברור.

<אבינועם בירן: לא, לא.

<קריאה: זה לא כמו מד"א.

<אבינועם בירן: אנחנו מדברים על בעל הנכס, המחזיק בו או מקבל השירות.

<אבינועם בירן: אחד משלושת אלה.

ישראל אייכלר: אפשר לפתוח סוגריים ברשותך?

<אבינועם בירן: כן, בבקשה.

ישראל אייכלר: קיבלתי השבוע פנייה שאדם שמת לפני כך וכך שנים, המשפחה קיבלה פעם ראשונה דרישה לפעם אחת שהוא לא אושפז.

ישראל אייכלר: הוא היה מאושפז כל הזמן, אדם חולה, זקן.

ישראל אייכלר: אז זה איזה שהוא תשלום פלוס הצמדה וריבית והוצאות עורך דין.

<שלומית אבינח: ממשרד עורכי דין.

ישראל אייכלר: אז הם אומרים סליחה, זה פעם ראשונה שאנחנו מקבלים.

ישראל אייכלר: תשמעו תשובה, בחיים שלי עוד לא שמעתי תשובה כזאת: עד שלא היה לכם צו ירושה לא היה לנו ממי לגבות.

ישראל אייכלר: עכשיו כשקיבלתם צו ירושה, אז אנחנו רוצים לגבות מהירושה הזאת.

ישראל אייכלר: הייתם מאמינים?

ישראל אייכלר: זאת אומרת הרי הבנים - - -

<יוחאי וג'ימה: מזל שהם לא רצו גם חלק מהירושה והיו פונים לבית משפט.

ישראל אייכלר: לא, הם רוצים מהירושה.

ישראל אייכלר: אבל זה ההסבר למה הם לא שלחו ארבע שנים חשבון, בגלל שלא היה - - -

<קריאה: לא, הם שלחו לכתובת שהוא כבר לא היה גר שם.

ישראל אייכלר: הוא לא היה גר שם ולא היו ילדים.

ישראל אייכלר: עכשיו יש צו ירושה, הם זיהו את היורשים והם רוצים את הכסף.

ישראל אייכלר: טוב.

ישראל אייכלר: תמשיך.

ישראל אייכלר: סגור סוגריים.

<אבינועם בירן: בואו נדמיין לרגע צוות של כבאים שיוצא לשטח ומטפל בשריפת קוצים או כל דבר אחר בשטח פתוח.

<אבינועם בירן: איזה שהוא כביש פנימי שמוביל למושבים, קוממיות או כאלה.

<אבינועם בירן: הוא חוזר, הוא רושם דו"ח אירוע.

<אבינועם בירן: הוא מתאר את המקום כפי שהוא ראה אותו בשטח.

<אבינועם בירן: אז הוא יכול להגיד כביש מספר 32, קילומטר 20, בכניסה למושב.

<אבינועם בירן: זה מה שהוא כותב.

<אבינועם בירן: וזה לא בסדר, אני כבר אומר.

<אבינועם בירן: בטעות יוצאת אגרה למושב קוממיות.

<אבינועם בירן: מאז אנחנו בשיפור משמעותי.

<אבינועם בירן: המערכת הטכנולוגית שלנו היום, שנקראת שלהבת, יודעת לסמן נ"צ מדויק יותר ודרכו להגיע או לבעל הנזק או למחזיק בו, כדי להימנע מטעויות מהסוג הזה.

<אבינועם בירן: כאשר היום אנחנו שמנו לעצמנו כיעד, כמטרה בכל מקרה מהסוג הזה, למצוא גוש, חלקה ובעלים כדי למסור להם את האגרה.

<אבינועם בירן: ועדיין פה ושם יש מקרים כאלה.

<אבינועם בירן: בכל מקרה שאנחנו מקבלים ערעור או תלונה על העניין הזה, מקבלים את זה, בודקים את זה, הרבה יותר יסודי, הרבה יותר מעמיק.

<אבינועם בירן: ואם יסתבר שהאגרה נשלחה לא לאדם הנכון, לגביו היא תבוטל ועד שימצאו את מישהו האחר.

<אבינועם בירן: וזה נכון לגבי המקרים שתוארו.

ישראל אייכלר: כמה זמן ייקח התהליך הזה?

<אבינועם בירן: הוא קיים.

<אבינועם בירן: זאת אומרת היום אנחנו עובדים ככה.

<אבינועם בירן: דרך אגב, המקרים של קוממיות הם די ישנים.

ישראל אייכלר: לכן אני שואל.

<אבינועם בירן: היום הסבירות שזה יקרה היא נמוכה יותר.

<אבינועם בירן: כשאני מתאר את המצב הזה זה לא מצב עתידי, זה היום המצב.

<אבינועם בירן: זאת אומרת המערכת קיימת, המערכת הטכנולוגית הזאת קיימת, היא כבר יצרה את השיפור הזה ולכן אני לא אומר שאין טעויות מהסוג הזה, אבל ברמה ובכמויות הרבה יותר נמוכות.

ישראל אייכלר: כן, כי הסיפור של קוממיות של ארבע שנים, נכון?

<אבינועם בירן: כן.

ישראל אייכלר: מה עוד היה?

ישראל אייכלר: מדוע מגיעים החיובים כעבור שנתיים.

<אבינועם בירן: השאלה הבאה היא מדוע מגיעים החיובים כעבור שנתיים.

<אבינועם בירן: אז ככה, מרגע שהכבאי חור מהשטח הוא רושם דו"ח אירוע ואז יש כמה שלבים שהדו"ח הזה עובר.

<אבינועם בירן: יש מספר מפקדים שאמורים לבדוק, לחתום, סוג של בקרה והחותם האחרון זה מפקד התחנה.

<אבינועם בירן: בעקבות חתימה שלו מופקת אגרה.

<אבינועם בירן: יש מדי פעם עיכובים בגלל שמבקשים השלמות, מבקשים תיקונים וגם בגלל עומסים בעבודה.

<אבינועם בירן: מדי פעם יש עיכובים ובאמת האגרה לא נחתמת בזמן שהיינו רוצים שהיא תחתם.

<אבינועם בירן: זה לוקח קצת יותר זמן.

ישראל אייכלר: כן, אבל שנתיים?

ישראל אייכלר: אם היית אומר לי שזה לוקח יותר משבועיים, אני מבין.

ישראל אייכלר: חודש, אני מבין.

<אבינועם בירן: לא סביר.

<אבינועם בירן: חד משמעית לא סביר.

<אבינועם בירן: יחד עם זאת, מבחינת האזרח שמקבל את החשבון, כמובן שאין לזה משמעות בהיבט שזה לא עולה לו לא בריבית כמובן ולא בשום דבר.

ישראל אייכלר: למה לא?

<אבינועם בירן: לא, לא.

ישראל אייכלר: אתם לא מחייבים?

<אבינועם בירן: לא, לא.

<מרק טובלם: על פי חוק אנחנו לא גובים ריבית.

<אבינועם בירן: לא גובים ריבית.

<אבינועם בירן: זאת אומרת זה לא נעים לקבל אגרה אחרי שנתיים - - -

ישראל אייכלר: בכלל לא נעים לקבל אגרה, וודאי לא משריפה.

<אבינועם בירן: אני, כמי שמטפל בתלונות ציבור, אגיד לך שבאמת אנשים לפעמים אומרים – אני אפילו לא זוכר על מה האגרה הזאת.

<אבינועם בירן: עבר כל כך הרבה זמן שאני כבר לא זוכר.

<אבינועם בירן: אז באמת גם בעניין הזה אנחנו מנסים איך שהוא לצמצם - - -

<שלומית אבינח: כמה ביטלתם?

<שלומית אבינח: יש לך נתונים כמה ביטלתם?

<שלומית אבינח: כלומר כמה תלונות מוצדקות, כלומר אתם ככבאות - - -

<אבינועם בירן: מעט.

<אבינועם בירן: אני כבר יכול להגיד לך שמעט.

<אבינועם בירן: כמות התלונות שאנחנו מקבלים לגבי האגרה, עצם הפקת האגרה ברובה אין טעות.

<אבינועם בירן: להיפך.

<אבינועם בירן: אנחנו מעודדים אנשים ומפנים אותם לוועדת הנחות.

<אבינועם בירן: זאת אומרת אם אנשים מבקשים הנחות וזה לגיטימי ויש את האופציה הזאת - - -

ישראל אייכלר: למה זה חייב לעבור דרך מפקד התחנה ולא בפניות הציבור שלך ישירות?

ישראל אייכלר: הבקשה להנחה.

<אבינועם בירן: כי יש ועדת הנחות.

<שלומית אבינח: הוא פנה לבני ברק והוא צריך לפנות עוד פעם לבני ברק.

<מרק טובלם: הוקמה ועדת הנחות בכל אחד מהמחוזות.

<אבינועם בירן: כי זאת התחנה שבה היה האירוע.

<אבינועם בירן: ועדת הנחות, אני לא יודעת מי החליט, הכנסת, או לא יודע מי, יש הגדרות.

<בר לוי: זה בהתאם לחוק, ועדת ההנחות.

ישראל אייכלר: מי יושב בוועדת ההנחות?

<בר לוי: אני לא זוכרת בדיוק, זה יועץ משפטי של המחוז - - -

<שלומית אבינח: אבל סליחה, אם בן אדם כבר היה פעם אחת בוועדת הנחות - - -

<אבינועם בירן: זו אותה ועדה בכל מחוז.

<אבינועם בירן: מה שאני יכול להגיד זה ככה.

<אבינועם בירן: יש לנו שבעה מחוזות, בכל מחוז יש ועדה, בראשה יושב סגן מפקד המחוז עם היועץ המשפטי, עם אישה המניעה או עם איש המבצעים ודנים בכל מקרה.

<אבינועם בירן: עכשיו, אנחנו מפנים את האדון הזה לאותה ועדה שדנה ואכן נתנה לו הנחה של שני שלישים.

<אבינועם בירן: עכשיו אנחנו אומרים, אתה רוצה הנחה גם על השליש האחרון?

<אבינועם בירן: אתה יכול להגיש.

ישראל אייכלר: להגיש עוד פעם, אבל באותה אינסטנציה.

ישראל אייכלר: בסדר.

ישראל אייכלר: אז את העניין של קוממיות כבר מיצינו.

ישראל אייכלר: השאלה הייתה פה איך נשלחות אגרות החיוב, רק בדואר?

<אבינועם בירן: בדואר.

<אבינועם בירן: אז התשובה היא באמת רק בדואר, וגם בעניין הזה אין לזה השלכות.

<אבינועם בירן: זאת אומרת אם אני היום שולח אגרה לאזרח ומסיבות של הדואר זה יגיע אליו רק בעוד שנה, אין - - -

ישראל אייכלר: אני רוצה לשאול משהו.

ישראל אייכלר: אתם מעבירים גם לחברות עורכי דין פרטיים גבייה?

<אבינועם בירן: כבר לא.

<אבינועם בירן: הפסקנו עם זה.

<אבינועם בירן: דיברנו על זה בדיון הקודם.

<אבינועם בירן: השאיפה לפחות להפסיק עם זה באופן מוחלט ושהכל ייעשה דרכנו.

ישראל אייכלר: כן, צריך להפסיק עם זה.

ישראל אייכלר: אנחנו מעודדים את זה בכל לשכות המסחר, כל מיני דברים כאלה.

ישראל אייכלר: גם העיריות עוד צריכות לתקן בעניין, כי זה שוד וגזל ועושק שאנשים מתפרנסים.

ישראל אייכלר: פשוט מאפייה, כמו שפעם היו חברות גבייה בשוק האפור והיום זה עורכי דין - - -

<אבינועם בירן: אז בתקופת האיגודים, סליחה שאני קוטע, בתקופת האיגודים זה היה מקובל שמשרדי עורכי הדין עשו את הגבייה הזאת.

<אבינועם בירן: היום לדעתי זה כבר לא קיים ואם קיים זה רק הזנבות ככה האחרונים שנשארו.

ישראל אייכלר: כן.

ישראל אייכלר: היום היה דיון בוועדת הרווחה על הצעת החוק ששלושה ימים לפני החגים – פסח וסוכות או עיד אל פיטר - - -

<יוחאי וג'ימה: לא יהיו ניתוקי מים?

ישראל אייכלר: לא על ניתוקי מים.

ישראל אייכלר: היום היה לנו על הצעה לפועל ולבוא לבית ולקחת את הרכב או שלושה ימים.

ישראל אייכלר: אז הרשויות אמרו שממילא יש להם נוח.

ישראל אייכלר: היה לנו ויכוח אם שלושה ימים או איך, או לגבי עיקולים בבית, אם זה ממוחשב.

ישראל אייכלר: בא נציג לשכת עורכי הדין והתחיל לדבר על הדבר הזה – מה יהיה אם העיקול ייצא ביום הרביעי, ארבעה ימים וזה.

ישראל אייכלר: בקיצור זה משבש.

ישראל אייכלר: לא אמרתי לו כלום, כי עוד היה לנו ויכוח עם הרשויות, אבל כאן אני אומר את זה, אנשים שמתפרנסים, ולא מדובר בפקידי שלטון שזה תפקידם לגבות כסף, אנשים שמתפרנסים מאותם אנשים שאין להם לשלם ועליהם הם עושים הצמדה וריבית והוצאות עורכי דין, אני לא מצפה מהם בכלל שיתחשבו שזה ערב חג ושאדם צריך ללכת לקנות.

ישראל אייכלר: נוצר פה דבר שלדעתי לפחות רשויות השלטון אסור להם להשתמש בזה.

ישראל אייכלר: אתם צריכים עוד עובדים?

ישראל אייכלר: קחו עוד עובדים, אבל לא מישהו שיהנה מזה שהוא משלם יותר ויותר יקר ממה שהוא צריך.

ישראל אייכלר: אז זהו.

ישראל אייכלר: אני רוצה לשמוע את ה - - -

<אבינועם בירן: לאור השאלה שלך אני רוצה להציע עוד משהו לאדון הזה, שיגיש את הבקשה דרכי.

ישראל אייכלר: אני חושב שזו הדרך.

<אבינועם בירן: אני אדאג לזה.

<אבינועם בירן: אני אתן לך את כתובת המייל שלי כשנסיים את הדיון, תשלח את הבקשה שלך אלי, אני אטפל בה ואני גם אשיב לך, בסדר?

ישראל אייכלר: יש פה שאלה נוספת, סליחה.

ישראל אייכלר: אני לא יודע אם זה קשור.

ישראל אייכלר: כשמגיעה ניידת ולא הייתה צריכה לעשות כלום, הכל בסדר, האש כובתה או אני לא יודע בדיוק מה - מחייבים לפי קילומטר נסיעה.

ישראל אייכלר: במד"א למשל אם אין טיפול, אין תשלום.

ישראל אייכלר: מה אתם אומרים על זה?

<אבינועם בירן: כאשר אנחנו מקבלים תביעה לאירוע ותוך כדי תנועה של הכבאיות לאירוע מתקבל ביטול, ניתן לא להפיק אגרה ויש פה שיקול דעת למפקד התחנה.

<אבינועם בירן: וגם פה אנחנו צריכים להיות זהירים, כי אנחנו יכולים להיות פה מאד נחמדים ולהגיד אפשר לבטל, אפשר הכל.

<אבינועם בירן: מצד שני, כשמבקרים את מפקד התחנה, מעירים לו למה לא הפקת אגרה.

<אבינועם בירן: אז במסגרת שיקול הדעת שיש, במקום שניתן לא לעשות את זה, אז לא עושים את זה.

ישראל אייכלר: זאת אומרת במקרה שלא היה צריך, אז-.

ישראל אייכלר: מה אתם עושים באמת עם קריאות השווא האלה?

<אבינועם בירן: אין לנו יותר מדי כמו במשטרה.

<אבינועם בירן: גם על זה דיברנו פעם קודמת.

<אבינועם בירן: כל נושא המטרידים - - -

ישראל אייכלר: כן, כן, מה אתם עושים?

<אבינועם בירן: אנחנו לא כמו במשטרה.

<אבינועם בירן: אני הייתי במשטרה ואני מכיר את זה.

<אבינועם בירן: במשטרה זו תופעה קשה ביותר ויש מערכות שלמות שעוסקות היום בהפרדה ובניסיון לאתר אותם.

ישראל אייכלר: בגלל המצב הביטחוני גם המשטרה לא יכולה הרבה לשחק.

<אבינועם בירן: אני יכול להגיד שאצלנו בכבאות התופעה הזאת היא שולית, כמעט ואין לנו מטרידים, ולכן גם ה-102 שלנו מגיב מאד מהר.

<אבינועם בירן: באחריות אני אומר את זה.

<אבינועם בירן: כשמתקשרים ל-102, הטלפון המהיר ביותר שיש לנו בכל הכבאות זה 102 וכך צריך להיות גם.

<אבינועם בירן: כך שבתחום הזה, בינתיים אין לנו בעיה.

ישראל אייכלר: טוב, תודה רבה.

<אבינועם בירן: יש עוד תשובות.

ישראל אייכלר: תדבר, תדבר, הזמן הוא שלך.

<אבינועם בירן: לגבי קוממיות היו שני מקרים, אז לצורך הדיון אני רוצה להגיד אחד באמת הולך לביטול, זה הסיפור של איתור המקום.

<אבינועם בירן: הייתה עוד תלונה לגבי קוממיות, שהיא בעצם עוסקת בתחום אחר של אגרה שנשלחה באיחור רב.

<אבינועם בירן: וגם אני יכול פה להגיד שגם הנושא הזה בטיפול והוא נבדק.

<אבינועם בירן: פה אנחנו מדברים על כמות די גדולה, ודרך אגב, זה גם אמור לגבי התלונה הרביעית שקיבלנו רק אתמול בקריית גת.

<אבינועם בירן: היה מקרה של שריפה בדירה בקריית גת וגם שם יש לי את הנתונים על האירוע.

<אבינועם בירן: אכן הייתה שריפה ונגרם נזק והיו כבאיות והצילו חיים גם, אבל כנראה תקלה שהאגרה נשלחה באיחור רב.

<אבינועם בירן: אז גם האגרה הזאת וגם האגרה השנייה של קוממיות, שהתקלה שם זה משך הזמן הארוך, זה נמצא כרגע בבדיקה עם עוד הרבה מאד אירועים שלנו מול האוצר, מול החשב הכללי, על אפשרות אולי, אני לא יודעת, לבטל אותם או למצוא איזו שהיא דרך אחרת כדי שהאזרחים לא ייפגעו.

ישראל אייכלר: אני מודה לך.

ישראל אייכלר: בואו נדבר עם נציג העירייה.

ישראל אייכלר: תגיד את השם ואת התפקיד שלך.

<יוחאי וג'ימה: יוחאי וג'ימה, אני ראש מינהל ביטחון וחירום במרכז השלטון המקומית.

ישראל אייכלר: יוחאי זה תימני.

ישראל אייכלר: וג'ימה מה זה?

<יוחאי וג'ימה: גם תימני.

<יוחאי וג'ימה: בשבת שמעתי סיפור של בחור מהונגריה, שאומר שליהודים לא היה פעם שמות משפחה.

<יוחאי וג'ימה: היה משה בן אליעזר ואז הגויים חייבו אותם שיהיו שמות משפחה.

<יוחאי וג'ימה: נתנו את שמות המשפחה לפי ככה – מי שלא היה לו, אז נתנו לו שמות משפחה לפי מקצוע.

<יוחאי וג'ימה: מי שהיה לו כסף, אז נתנו לו שמות משפחה גולד, כל מיני דברים כאלה יפים.

<יוחאי וג'ימה: ומי שהיה לו ולא רצה לשלם את הכסף, אז נתנו לו כל מיני שמות משפחה שאללה יסתור, מי שמבין אותם היום, נדמה לי בגרמנית או באוסטרלית, היה מקלל.

<יוחאי וג'ימה: אני לא יודע את המקור של השם.

ישראל אייכלר: אני מכיר משפחה חשובה מאד, משפחת שמוץ.

ישראל אייכלר: שמוץ בתרגום לעברית זה זבל או - - -

<יוחאי וג'ימה: בדיוק.

ישראל אייכלר: לכלוך.

ישראל אייכלר: ואני שאלתי איך?

ישראל אייכלר: פשוט אותו שם הוא לא מצא חן בעיניו והוא כתב לו וכך חייבו אותם.

<יוחאי וג'ימה: כן, כן.

ישראל אייכלר: אבל עד היום הם נושאים את השם ואת זה אני לא מבין למה הם עושים.

ישראל אייכלר: מה זה וג'ימה בתרגום?

<יוחאי וג'ימה: אף אחד לא יודע להגיד.

ישראל אייכלר: למדתי מאבשלום קור דבר מעניין שהשם הכי אשכנזי הפרטי שיש, זה לא נפוץ הרבה, זה שפרינצה וחשבתי שאין שם יותר אשכנזי מזה.

ישראל אייכלר: מתברר שזה שם ספרדי מספרד, מראשי ספרד.

ישראל אייכלר: אספרנטו, משהו אספרנטו, איזה שם מאד מאד ספרדי מכובד שהם מגיעים מאותה עיר עם אותו הדבר.

ישראל אייכלר: אז הוא אומר זה השם הכי ספרדי עם הניב הכי אשכנזי.

ישראל אייכלר: כן, בבקשה, בוא נחזור לעניין הזה.

<יוחאי וג'ימה: אז אני ראש מינהל ביטחון וחירום.

<יוחאי וג'ימה: אני מלווה את הכבאות משנת 2011, שזה המעבר של החוק מהתאגידים והאיגודים ברשויות המקומיות, עד לזה.

<יוחאי וג'ימה: אני קודם יכול להגיד שיש שיפור מדהים בשירות שנותנת רשות הכבאות והכל, גם במבנה שלהם, גם בכלל בשירות שהם נותנים לרשויות.

<יוחאי וג'ימה: זה דבר אחד.

<יוחאי וג'ימה: לגבי התופעה של חיובים שנשלחים בלי קשר לכתובת או משהו כזה, היא קיימת ברשויות המקומיות ומי שפונה אלי ואומר לי תשמע, אני בכלל לא יודע על זה, אני אומר להם תשלח להם את זה חזרה, אל תשלם.

<יוחאי וג'ימה: ויש פה סתם דוגמא מקרני שומרון, פה כתוב סיור ביעור חמץ.

<יוחאי וג'ימה: זה משנת 2014, משהו כזה.

<יוחאי וג'ימה: חייבו ב-2,500 ומשהו שקלים.

<יוחאי וג'ימה: אני אומר ככה, קרני שומרון זה לא יישוב גדול, קב"ט בדרך כלל יודע אם יש איזו שהיא שריפה או משהו ביישוב.

<יוחאי וג'ימה: אני אומר לו אתה מכיר, אתה יודע, יש לך במוקד איזו קריאה?

<אבינועם בירן: את מי חייבו?

<יוחאי וג'ימה: את הרשות המקומית.

<אבינועם בירן: את מי אתה רוצה שיחייבו?

<יוחאי וג'ימה: לא יודע.

<יוחאי וג'ימה: זה סיור ביעור חמץ.

<יוחאי וג'ימה: הרשות המקומית קרני שומרון - - -

<אבינועם בירן: בתחנה - - -

<יוחאי וג'ימה: שנייה, שנייה, תן לי.

<יוחאי וג'ימה: אני לא חקרתי אותך, אל תחקור אותי.

<אבינועם בירן: אני לא חוקר, אני שואל.

<יוחאי וג'ימה: לא, אתה שואל.

<אבינועם בירן: אני שואל.

<אבינועם בירן: הפנו אלי בכנסת עם בעיה.

<אבינועם בירן: אני שואל האם פניתם לתחנת - - -

<יוחאי וג'ימה: אני לא צריך לפנות, אני באתי לרשות.

<יוחאי וג'ימה: זה נשלח לרשות המקומית.

<יוחאי וג'ימה: אמרתי לרשות המקומית אל תשלמו, תשלחו את זה חזרה ותגידו להם שיגידו לכם על מה החיוב.

<אבינועם בירן: אני לא חושב שזה נכון לטפל ככה.

<אבינועם בירן: כי אם קיבלת חשבון שהוא לא מקובל עליך - - -

<יוחאי וג'ימה: אני לא מרשות מקומית, אני ממרכז השלטון המקומי.

<אבינועם בירן: אז העצה שנתת היא עצה לא טובה ו - - -

<יוחאי וג'ימה: היא עצה מעולה, למה?

<אבינועם בירן: למה?

<אבינועם בירן: כי הדבר הנכון הוא, קיבלת חשבון, לא מקובל עליך, אם אתה כבר מייעץ למישהו, תגיד להם תפנו לכבאות, תערערו על זה.

<יוחאי וג'ימה: זה בדיוק המקום.

<יוחאי וג'ימה: תפנו לתחנה - - -

<אבינועם בירן: לא, אמרת להם אל תשלמו.

<יוחאי וג'ימה: קודם כל לא לשלם את זה, זה דבר ראשון.

<אבינועם בירן: זו לא הצעה טובה.

<יוחאי וג'ימה: אם שולחים לי איזה משהו הביתה ואני לא יודע על מה זה, אז אני אברר ולא משלם קודם כל.

ישראל אייכלר: אתה יודע, רק רשות מקומית יכולה לעשות את זה, כי אם אני אזרוק לזבל משהו, יגיע - - -

<יוחאי וג'ימה: לא, אז אני אגיד לך משהו - - -

ישראל אייכלר: תראה, הגמרא אומרת שחלום שלא פותרים אותו הוא כמו איגרת שלא פתחת אותה.

ישראל אייכלר: זאת אומרת מגיע אלי דואר והוא לא מוצא חן בעיני, אני זורק את זה, הם יגיעו אלי.

ישראל אייכלר: עירייה אולי יכולה לעשות את זה, כך שאני חושב שהוא צודק, מה השם?

<אבינועם בירן: אבינועם.

ישראל אייכלר: אבינועם צודק שהטיפול הוא להגיד להם לצלצל אליהם – מה פתאום אתם מחייבים.

<יוחאי וג'ימה: זה בדיוק מה שאני מייעץ להם.

ישראל אייכלר: מה זה סיור ביעור חמץ?

ישראל אייכלר: אני פעם ראשונה שומע את זה.

ישראל אייכלר: הייתי בארצות הברית בשנה שעברה בפסח וראיתי בכל מקום שיש ביעור חמץ עומדת כבאית והם מרכזים במקומות והם היסטריים, בגלל ששם הבתים הם מעצים.

ישראל אייכלר: פה לא ראיתי שיש איזה חיוב על סיור ביעור חמץ.

ישראל אייכלר: זו פעם ראשונה שאני שומע.

ישראל אייכלר: מה זה החיוב הזה?

<קריאה: כנראה פרצה שריפה - - -

<יוחאי וג'ימה: לא יודע.

<יוחאי וג'ימה: גם הם לא ידעו להגיד לי.

ישראל אייכלר: פרצה שריפה או לא פרצה שריפה?

<יוחאי וג'ימה: לא הייתה שריפה.

ישראל אייכלר: אז הם צריכים לצלצל - - -

<יוחאי וג'ימה: אז זה מה שאני אמרתי להם.

<יוחאי וג'ימה: חברה, קודם כל לא לשלם את זה, תפנו, כי יכול מישהו לבוא ולשלם את זה קודם כל ואחר כך להתחיל לערער.

<יוחאי וג'ימה: קודם כל תפנה למי ששלח את זה ותשאל אותו על מה החיוב, אם זה חויב על משהו.

<יוחאי וג'ימה: עכשיו, קרני שומרון זה לא יישוב ענק שיכול להיות שהייתה שריפה ואף אחד לא יודע.

<יוחאי וג'ימה: זה יישוב בשטחים, שהקב"ט כל שריפה יודע, כל דבר יודע.

<יוחאי וג'ימה: הוא אומר לי אני לא מכיר, לא יודע, לא שמעתי.

ישראל אייכלר: אז מה אתה רוצה להגיד בזה?

<יוחאי וג'ימה: אני אומר שנשלחים גם דברים ככה, שהם בדיוק כמו שאתם אמרתם, בלי כתובות או בלי שום דבר, אז שולחים את זה למי שהכי קל לגבות.

<יוחאי וג'ימה: זה דבר ראשון.

<אבינועם בירן: אני לא מקבל את ההערה הזאת.

<יוחאי וג'ימה: אני אומר לך.

ישראל אייכלר: אבל הוא מביע את דעתו.

<יוחאי וג'ימה: אני אומר את דעתי.

ישראל אייכלר: רגע, אתה רוצה להגיד שמכבי אש שולחים בשיטת מצליח?

<יוחאי וג'ימה: לפעמים כן.

<יוחאי וג'ימה: לפעמים זה קורה, ברמה של המקומות זה נשלח לפי שיטת מצליח.

<יוחאי וג'ימה: והיינו בישיבה במשרד לביטחון פנים והיה שם נציג של עיריית אשדוד והוא הראה שם כל מיני דו"חות שהם קיבלו על כתובות שהם כיבו שריפות שם והעירייה לא יודעת בכלל.

<יוחאי וג'ימה: זה לא שייך לה בכלל.

<יוחאי וג'ימה: והיא הראתה את זה ל - - -

ישראל אייכלר: מה זה לא שייך?

ישראל אייכלר: תיקח את עיריית אשדוד, למי שייך השטח הפתוח?

<יוחאי וג'ימה: יכול היות שטח פתוח ששייך לאיזה מישהו שהוא פרטי.

<יוחאי וג'ימה: שטח פרטי ששייך למישהו שהייתה אצלו שריפה וכיבו אותה.

<יוחאי וג'ימה: עכשיו מאחר שכיבוי האש לא ידע למי זה שייך, אז הוא שלח את החיוב לעירייה והעירייה שלחה את זה חזרה ואמרה תשמעו, זה לא שייך לנו.

<יוחאי וג'ימה: אבל זה קיים, זה קיים אני אומר.

<אבינועם בירן: אם תביא לי את הדוגמא הזאת, אני מוכן לבדוק אותה ולתת לך תשובה אחר כך.

<אבינועם בירן: זו של אשדוד.

<יוחאי וג'ימה: אני אדבר עם אשדוד, אין בעיה.

<אבינועם בירן: תביא לי את זה, אני אטפל בזה.

<יוחאי וג'ימה: אוקיי.

<יוחאי וג'ימה: זה דבר אחד.

ישראל אייכלר: יש לכם מערכת ממוחשבת שאתם יודעים מה שייך לעיריית אשדוד ומה שייך לאדם פרטי?

<אבינועם בירן: בוודאי.

<אבינועם בירן: שייתן לי אירוע, אני אמצא את האירוע.

<אבינועם בירן: הסיפור לא נראה סביר.

<יוחאי וג'ימה: זה קיים.

<יוחאי וג'ימה: קודם כל זה קיים.

<יוחאי וג'ימה: אני גם דיברתי עם הבחור שמקביל אלי במועצות האזוריות.

<יוחאי וג'ימה: קוממיות זה המועצות האזוריות, זה לא מרכז השלטון המקומי והוא אמר לי שגם אצלם זה קיים והוא קב"ט של מועצה.

<יוחאי וג'ימה: הוא אמר גם אצלנו זה קורה שנשלחים לנו חיובים על דברים ומקומות שאנחנו לא יודעים ואנחנו שולחים את זה חזרה לכבאות.

ישראל אייכלר: מעניין למה העיריות האלה לא פנו לאבינועם?

ישראל אייכלר: אני רואה שהוא מופתע מזה.

<יוחאי וג'ימה: הם עובדים מול התחנה.

<יוחאי וג'ימה: יש להם קשר עם התחנה.

<יוחאי וג'ימה: כלומר התחנה שמחייבת אותם והם שולחים להם את זה בחזרה.

ישראל אייכלר: רגע, ומה התחנה עושה?

<יוחאי וג'ימה: אני לא שאלתי אותם, דיברתי איתם בטלפון.

<אבינועם בירן: אז אתה מביא - - -

<יוחאי וג'ימה: לא, אני לא יכול.

<יוחאי וג'ימה: אני מביא פה מקרים - - -

<אבינועם בירן: אז אתה מביא חצאי דברים.

<אבינועם בירן: יכול להיות שבעקבות הפנייה לתחנה ביטלו את החיוב?

<יוחאי וג'ימה: אני אומר לך - --

<אבינועם בירן: אז אל תביא חצאי דברים.

<יוחאי וג'ימה: יכול להיות, אבל זה לא קשור לעניין.

ישראל אייכלר: בוא אני אשלים את הסיפור.

<יוחאי וג'ימה: שנייה, לא, לא.

ישראל אייכלר: מה שאומר יוחאי, שהעירייה מקבלת והעירייה פונה למפקד התחנה ומפקד התחנה אומר צדקתם, סליחה.

ישראל אייכלר: יכול להיות שאז זה לא מגיע אליך בכלל.

<יוחאי וג'ימה: אבל זה עדיין לא בסדר.

<יוחאי וג'ימה: כי יכול להיות שמישהו ישלם את זה בתמימות.

<אבינועם בירן: אני לא אמרתי שאנחנו - - -

<יוחאי וג'ימה: אז אני אומר, אני לא אמרתי שמישהו בא וחייב על דברים שלא.

<יוחאי וג'ימה: אמרתי שנשלחים לפעמים דברים, אני לא אמרתי שזה כל הזמן.

<יוחאי וג'ימה: לפעמים בגלל שאין כתובת נשלחים - - -

<אבינועם בירן: אבל את זה גם אני אמרתי.

<יוחאי וג'ימה: בסדר, אז אני אומר - - -

ישראל אייכלר: אין ויכוח, אז כנראה שזה נסגר - - -

<יוחאי וג'ימה: אין ויכוח ואני לא - - -

ישראל אייכלר: ברמת מפקד התחנה.

<יוחאי וג'ימה: תאמין לי שאני לא נגד.

<אבינועם בירן: טוב, בסדר.

ישראל אייכלר: הלאה.

<יוחאי וג'ימה: לגבי האגרות המבצעיות, אנחנו העלינו את זה פעם שעברה ואמרנו שגם האגרות המבצעיות וגם לגבי האגרות המניעה, שצריך לעשות רפורמה במניעה.

<יוחאי וג'ימה: אגרות מבצעיות קובע מסמך האם יבטלו אותן, אבל גם לגבי המניעה עצמה צריך לבטל אותם.

<יוחאי וג'ימה: לא יכול להיות שיבואו לבית ספר, יעשו איזו שהיא בדיקה, מה גם שהשטח של בית הספר הוא ענק ויש שם חצרות והכל.

<יוחאי וג'ימה: חייבו אותם ב-6,000 שקלים על בדיקה.

<יוחאי וג'ימה: יש לי פה סתם דוגמא - - -

ישראל אייכלר: אז מה אתה מציע כן לעשות?

<יוחאי וג'ימה: לעשות רפורמה ולבדוק.

ישראל אייכלר: איך למשל?

<יוחאי וג'ימה: לסכם, אזורים מסכמים.

<יוחאי וג'ימה: אם עכשיו יש מפעל שיש לו שטח והוא מסכן ויש בו דלקים וכו', אז לחייב אותו בהתאם.

<יוחאי וג'ימה: ואם יש בית ספר שהוא פחות מסכן ויש בו דברים אחרים, אז התשובה היא תמיד אנחנו עושים את הביקורות לא פעם בשנה, עושים אותן פעם בשלוש שנים.

<יוחאי וג'ימה: אבל בבסיס זה צריך להיות רפורמה בכל הנושאים האלה.

ישראל אייכלר: גם רמת הסיכון?

<יוחאי וג'ימה: בדיוק, גם רמת הסיכון.

<יוחאי וג'ימה: אני לא אומר שרק שטח, כי לפעמים שטח יש לו איזו שהיא משמעות.

<יוחאי וג'ימה: אז גם שטח, אבל גם עניין של רמת סיכון.

ישראל אייכלר: יש לכם איזו ועדה שיושבת על זה?

<אבינועם בירן: כן.

<אבינועם בירן: על השאלה הזאת השבנו בדיון הקודם ואני אחזור על התשובה.

<אבינועם בירן: בית ספר לדוגמא וגם בדיון הקודם עלתה דוגמת בית ספר, ואנחנו אומרים ככה, אנחנו בבית ספר, כשעושים ביקורת, בודקים לפי השטח הבנוי ולפי החצר, האזור שבו יש אמצעים למניעת דליקות.

<אבינועם בירן: ושם השטחים האלה נחשבים לצורך אגרת המניעה.

<אבינועם בירן: עכשיו, בית ספר שיש בו מאות תלמידים, זה מקום שחשוב מאד מאד מאד שיהיה בטוח.

ישראל אייכלר: כן, אבל לא לפי זה צריך לשלם.

<יוחאי וג'ימה: כן, אבל זה לא הויכוח.

<אבינועם בירן: זה הילדים שלנו.

<אבינועם בירן: אוקיי, שמישהו יפטור אותנו מהאגרה הזאת.

<יוחאי וג'ימה: זה מה שאני אומר.

ישראל אייכלר: אם יש מפעל שמרוויח ומסכן - - -

<אבינועם בירן: אין בעיה.

<אבינועם בירן: אם משרד האוצר יאשר לנו לא לגבות - - -

ישראל אייכלר: בבית ספר אתה חייב לעשות - - -

<אבינועם בירן: אם משרד האוצר יאשר לנו לא לגבות אגרה על הביקורת, לא נגבה.

ישראל אייכלר: בית ספר זה החלק של משרד האוצר.

ישראל אייכלר: זה החלק של המשרד לביטחון הפנים.

ישראל אייכלר: אז אני רוצה לדעת, יש איזו ועדה שתשב עכשיו, אפילו של שני אנשים, ביניכם ובין האוצר לסגור את זה תוך חודש, את התעריפים החדשים?

<רועי טייאר: דיברנו על זה שכרגע אנחנו עושים איזו שהיא עבודה עם המשרד לביטחון הפנים.

<רועי טייאר: ברגע שתגיע הבקרה - - -

ישראל אייכלר: מי זה המשרד לביטחון פנים?

ישראל אייכלר: הוא לא ממש אמורפי.

ישראל אייכלר: מי ממונה על זה שם?

ישראל אייכלר: זה אתה, או שזה היועץ המשפטי?

<בר לוי: לא, זה לא הייעוץ המשפטי ממונה על זה.

<בר לוי: זה כרגע נמצא במגרש התקציבי.

ישראל אייכלר: מי זה, זה אתם?

<ליאור נוריאל: אני נציגם.

ישראל אייכלר: אתה מוכן לשבת עם נציג האוצר?

<ליאור נוריאל: אנחנו יושבים, בהחלט.

<ליאור נוריאל: אנחנו נגבש הצעה חדשה של מבנה אגרות.

ישראל אייכלר: אתה יכול לתת לנו תאריך של חודש או חודשיים מספיק?

ישראל אייכלר: הרי ממני אתם לא חוששים, אבל דודו אמסלם יודע לעבוד.

ישראל אייכלר: הוא לא ייתן לכם הרבה זמן.

ישראל אייכלר: תסגרו את זה.

ישראל אייכלר: טוב, אני רק רוצה לסכם.

<יוחאי וג'ימה: יש לי עוד.

ישראל אייכלר: אנחנו כבר הגענו - - -

<יוחאי וג'ימה: אבל אני חיכיתי בסבלנות.

ישראל אייכלר: בסדר, שעה שלמה.

<יוחאי וג'ימה: חיכיתי בסבלנות ובאתי מתל אביב בהתראה קצרה, מאתמול.

ישראל אייכלר: כל הכבוד.

<יוחאי וג'ימה: יש פה עוד מקרה למשל של חגיגות המימונה בקריית ביאליק.

<יוחאי וג'ימה: הדבר הזה נשלח לכבאות, לחיים תמם לבדיקה.

<יוחאי וג'ימה: קביעת סדרי בטיחות לחגיגות מימונה, חיוב בסך 2,100 שקלים.

<יוחאי וג'ימה: זה לא על האירוע עצמו.

<יוחאי וג'ימה: כלומר, זה לא על הכבאית שמגיעה לאירוע, זה מעבר לזה.

ישראל אייכלר: כמה לקחו על הכבאית של האירוע?

<יוחאי וג'ימה: את זה אני לא יודע, כי את זה חייבו, אבל זה בסדר.

<יוחאי וג'ימה: אבל זה שכבאית מגיעה ומשלמים וזה, הם משלמים את זה - - -

ישראל אייכלר: לכל העיר קריית מוצקין 2,000 שקלים?

<יוחאי וג'ימה: רק על האירוע עצמו של המימונה, שבאו לקבוע להם מה צריך להיות בסוף.

<יוחאי וג'ימה: זה הכל.

<אבינועם בירן: סליחה, זה עוד פעם עיוות של המציאות.

<אבינועם בירן: יש דבר שנקרא אירוע תחת כיפת השמיים.

<אבינועם בירן: כאשר מבצעים אירוע תחת כיפת השמיים יש דרישות למשטרת ישראל, יש דרישות לכבאות.

<אבינועם בירן: כאשר באים, עושים סקר סיכונים, רואים כמה אנשים יהיו, מה המתחם, איזה אמצעים צריכים להיות שם ובהתאם לזה גובים את התשלום.

<אבינועם בירן: אין שום בעיה עם זה.

<יוחאי וג'ימה: על מה?

<אבינועם בירן: על כבאית, על הביקורת שעושים, על כל הפעילות שעושים.

<יוחאי וג'ימה: למה?

<יוחאי וג'ימה: למה צריך לגבות על זה?

<אבינועם בירן: כי זה מה שהחליט משרד האוצר.

<אבינועם בירן: אף אחד לא נתן לנו יותר מזה.

<יוחאי וג'ימה: בסדר, הטענה היא לא אליך.

<יוחאי וג'ימה: אתה כל הזמן מתגונן, אני מקשיב.

ישראל אייכלר: יוחאי - - -

<יוחאי וג'ימה: לדעתי לא צריך לגבות על זה כסף.

<אבינועם בירן: לא, כי זה נשמע כאילו הכבאית לקחו - - -

<יוחאי וג'ימה: לא, אני לא אמרתי שעל הכבאית.

<יוחאי וג'ימה: אתה לא הקשבת לי.

<אבינועם בירן: אז קודם כל תדייק.

<אבינועם בירן: זה אירוע תחת כיפת השמיים.

<יוחאי וג'ימה: לא, לא, אני אמרתי שזה חוץ מהכבאית.

<אבינועם בירן: יש לאירוע כזה כללים אחרים לגמרי.

<אבינועם בירן: אירוע תחת כיפת השמיים זה קריטריונים אחרים.

<אבינועם בירן: דרך אגב, זה גם לא ייכלל בשינוי בחוק.

<יוחאי וג'ימה: למה לא?

<אבינועם בירן: ככה, כי זה לא קשור.

<אבינועם בירן: אירוע תחת כיפת השמיים - - -

<יוחאי וג'ימה: גם בזה צריך לעשות שינוי.

<אבינועם בירן: אז תעשו שינוי.

<אבינועם בירן: אבל כאשר אדם פרטי - - -

<יוחאי וג'ימה: זה לא אצלך אבל.

<אבינועם בירן: אבל אתה מעלה דברים - - -

<יוחאי וג'ימה: כן, אני מעלה דברים שכואבים לנו.

<אבינועם בירן: אם אני מפיק אירוע כאדם פרטי - - -

<יוחאי וג'ימה: לא, כאדם פרטי זה שונה.

<אבינועם בירן: גם כרשות מקומית - - -

<יוחאי וג'ימה: לא, כרשות מקומית זה שונה.

<יוחאי וג'ימה: לא גובים על זה כסף.

<אבינועם בירן: אדוני, הייתי מפקד תחנה יותר מ-10 שנים - - -

<יוחאי וג'ימה: לא גובים על זה כסף.

<אבינועם בירן: טוב, אני לא רוצה להתווכח.

ישראל אייכלר: אני לא רוצה להיכנס לוויכוח כי נוצר פה שיח ביני לבין המנהלת.

ישראל אייכלר: אני אמרתי שעירייה שצריכה לשלם 2,000 שקלים על אירוע, זה לא נשמע לי נורא.

ישראל אייכלר: אבל המנהלת אומרת שלא, כי אם זה רק ההיערכות - - -

<שלומית אבינח: זה ייעוץ לאירוע.

ישראל אייכלר: זה ייעוץ לאירוע, אז זה העבודה שלכם, לא צריך לקחת על זה כסף.

<אבינועם בירן: אבל זה לא מדויק מה שהוא אומר, כי היה פה, עוד פעם, כאשר יש תהליך עבודת מטה לקראת אירוע תחת כיפת השמיים, יש משטרת ישראל ויש כבאות - - -

<יוחאי וג'ימה: נו, אז מה?

ישראל אייכלר: המשטרה גם לוקחת כסף?

<יוחאי וג'ימה: אבל משטרת ישראל לא גובה.

<אבינועם בירן: קודם כל היא כן גובה.

<יוחאי וג'ימה: היא לא גובה.

<אבינועם בירן: כשמדובר באירוע פרטי היא גובה.

<יוחאי וג'ימה: זה לא אירוע פרטי, אתה עוד פעם מטעה אותם.

<אבינועם בירן: אוקיי, משטרת ישראל לא גובה.

<יוחאי וג'ימה: היא לא גובה.

<אבינועם בירן: לא חל חוק כזה.

ישראל אייכלר: אז למה אתם כן גובים?

<אבינועם בירן: כי החוק עדיין מחייב אותנו.

<אבינועם בירן: עכשיו רגע, מה שעושה הכבאות, היא הולכת למקום, היא עושה את הסקר, היא מחליטה מה צריך והיא בסוף גם מקצה כבאית, נכון?

<יוחאי וג'ימה: היא גם מקצה כבאית ו - - -

<אבינועם בירן: אז צריך לשלם כסף על זה.

<אבינועם בירן: על מה החשבון?

<יוחאי וג'ימה: החשבון הוא רק על הבדיקה עצמה.

ישראל אייכלר: והכבאית זה חינם?

<יוחאי וג'ימה: לא, מה פתאום.

<יוחאי וג'ימה: הכבאית זה בתשלום.

<אבינועם בירן: לא, זה בתשלום.

ישראל אייכלר: יש על זה אגרה בחוק?

<אבינועם בירן: כן.

<אבינועם בירן: וזה לא קשור בכלל לאגרות המבצעיות.

<יוחאי וג'ימה: אבל בהיערכות, אני מדבר על הקטע של ההיערכות.

ישראל אייכלר: יוחאי, אני לא יודע למה אני לא מרחם על העיריות, למרות שהן במצב קצת - - -

<יוחאי וג'ימה: בסדר, אתה יכול לא לרחם.

ישראל אייכלר: אני מרחם על האזרחים שמשלמים להן ארנונה כל כך גבוהה - - -

<יוחאי וג'ימה: אז זה בדיוק.

<יוחאי וג'ימה: אם זה היה אירוע שהוא אירוע פרטי לצורך העניין, אבל זה אירוע שבאים אליו כולם.

<יוחאי וג'ימה: כל התושבים מגיעים ללא תשלום.

<יוחאי וג'ימה: אין סיבה שישלמו עליו כסף, העירייה תשלם עליו כסף, ואני לא מדבר על האמצעים שהם מחויבים אחר כך.

<יוחאי וג'ימה: כבאים וכבאים בשכר ו - - -

ישראל אייכלר: אבל אתה אומר שזה לא חלק מהדברים שצריך לשלם והם אומרים שלפי התקנות כן צריך לשלם עליהם.

<יוחאי וג'ימה: אני חושב שלא צריך לשלם את זה.

<אבינועם בירן: אז גם את זה צריך להפנות למשרד האוצר.

ישראל אייכלר: בסדר, אז בין המרכז לשלטון מקומי לבין האוצר אני מניח שתסתדרו.

ישראל אייכלר: אגב, יכול להיות שאני נוטה, יש לי בעיה עם מרכז השלטון המקומי.

<יוחאי וג'ימה: אני יודע.

ישראל אייכלר: איך אתה יודע?

<יוחאי וג'ימה: סתם אני אומר, בצחוק.

ישראל אייכלר: אז אני אספר לך מה יש לי בעיה.

ישראל אייכלר: אני הגשתי הצעת חוק שלא קשורה לנושא הזה, לעזור לאנשים לגבי שכירות, להוריד את מחירי השכירות בכל הארץ.

ישראל אייכלר: וכחלון היה נלהב והוא אמר לי אני בעד ואני אעשה את זה כהצעת חוק ממשלתית.

ישראל אייכלר: אני רציתי שמי שיש לו דירה – 100-200 מטר, אנשים מבוגרים, הם רוצים להשכיר לזוגות צעירים, לסטודנטים.

ישראל אייכלר: זה יהיה טוב להם, זה יהיה טוב לאחרים וזה מוריד.

ישראל אייכלר: אם אתה מוציא לשוק עשרות אלפי דירות, אז אתה מוריד את כל השכירות בכל הארץ וזה עוזר המון לבעיית הדיור, ואצל כחלון זה היה.

ישראל אייכלר: הוא חזר אלי, אומר לי תשמע ישראל, וגם דוד ביטן רצה להצטרף אלי – מרכז השלטון המקומי רוצה להרוג אותי.

ישראל אייכלר: עוד פינוי אשפה, עוד חניות, עוד גני ילדים, עוד זה, הוא אומר בשום פנים ואופן.

ישראל אייכלר: הלכתי לכמה ראשי הערים הגדולות, אלה המתנגדות שאין להן בעיה, ודווקא אני אציין שראש עיריית אשדוד אמר לי אני בעד לעזור לאנשים, למה לא?

ישראל אייכלר: עוד אחד ועוד אחד.

ישראל אייכלר: עד שגיליתי שיש מישהו ממרכז השלטון המקומי שמחזיק את כחלון ככה, והוא מונע את כל הדבר הזה.

ישראל אייכלר: אז אני כבר לא אובייקטיבי בעניין.

ישראל אייכלר: אתה בטח יודע למי אני מתכוון.

ישראל אייכלר: אני רוצה לסכם את הדיון.

ישראל אייכלר: הוועדה פונה לשר לביטחון הפנים ולשר האוצר לגבי שמיעת מתווה שהעלאת המחירים לגבי הפעולות המניעתיות תתבצענה באופן מדורג לפי הכנסות העסקים והמפעלים.

ישראל אייכלר: אנחנו מבקשים לבצע מיד את הוראת השר לבטל את האגרות על הדברים המבצעיים והצלת נפשות.

ישראל אייכלר: דרישות תשלום שנשלחות לאחר תקופה מאד ארוכה מהאירוע, יש לבטלן או לדון במצבו של הפונה.

ישראל אייכלר: חשוב לוודא שהכתובות למשלוח אכן יהיו כתובת נכונה ולא לשלוח למישהו שאולי איננו בעל השטח או בעל המבנה.

ישראל אייכלר: חשוב לציין בדרישות התשלום שנשלחות לאזרחים את האפשרות לפנות לוועדת ההנחות של הכבאות.

ישראל אייכלר: אני אומר לך את זה אבינועם, הציבור לא יודע ממך, גם אני לא ידעתי.

<שלומית אבינח: התשובה של האתר לא מקובלת.

<שלומית אבינח: סליחה שאני מתפרצת.

<שלומית אבינח: כך לא עושים מאגר.

<שלומית אבינח: כך לא עושים את זה.

<שלומית אבינח: זו התקדמות של הוועדה שאתם חייבים על כל דרישת תשלום לא באתר, שיש אפשרות לפנות למי שזכאי לכך.

ישראל אייכלר: כן, דווקא העיריות כבר עושות את זה.

ישראל אייכלר: רשמנו את הודעתו של מר אבינועם בירן שיטפל במקרה שהגיע לוועדה.

ישראל אייכלר: אני לא רוצה לתת פרטים בסיכום.

ישראל אייכלר: אנחנו מודים לכם שהייתם איתנו ובעזרת השם שניפגש עם אנשי כב"ה רק בדיונים טכניים כאלה.